Απόφαση της Επιτροπής

της 27ης Μαρτίου 2002

για την τροποποίηση των αποφάσεων 2001/730/ΕΚ και 2001/854/ΕΚ σχετικά με τη χρηματοδοτική συνδρομή της Κοινότητας για τα προγράμματα παρακολούθησης των ΜΣΕ των κρατών μελών για το 2002

[κοινοποιηθείσα υπό τον αριθμό Ε(2002) 1266]

(2002/246/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα(1), όπως τροποποιήθηκε τελευταία από την απόφαση 2001/572(2), και ιδίως το άρθρο 24 παράγραφοι 5 και 6,

Εκτιμώντας τα ακόλουθα:

(1) Με την απόφαση 2001/730/ΕΚ της Επιτροπής(3), ορίζεται ο κατάλογος των προγραμμάτων για την παρακολούθηση των ΜΣΕ τα οποία μπορούν να τύχουν χρηματοδοτικής συνδρομής από την Κοινότητα το έτος 2002, καθώς και το ποσοστό και το ποσό της συνδρομής αυτής για κάθε πρόγραμμα. Στον κατάλογο αυτόν περιλαμβάνονται όλα τα προγράμματα των κρατών μελών για την παρακολούθηση των ΜΣΕ και της τρομώδους νόσου.

(2) Με την απόφαση 2001/854/ΕΚ της Επιτροπής(4) εγκρίνονται τα προγράμματα των κρατών μελών για την παρακολούθηση των ΜΣΕ τα οποία υποβλήθηκαν για το 2002.

(3) Η Επιστημονική Συντονιστική Επιτροπή (ΕΣΕ) στη γνώμη της με ημερομηνία 18-19 Οκτωβρίου 2001 σχετικά με την ασφάλεια των προϊόντων των μικρών μηρυκαστικών όταν πιθανολογείται ή έχει επιβεβαιωθεί η εμφάνιση ΜΣΕ στα μικρά μηρυκαστικά πρότεινε να πραγματοποιηθεί επειγόντως μια έρευνα της επίπτωσης των ΜΣΕ με τις διαθέσιμες ταχείες δοκιμές χρησιμοποιώντας ένα στατιστικά ορθό σχέδιο και μέγεθος δείγματος.

(4) Σε συνέχεια της πρότασης αυτής εκδόθηκε ο κανονισμός (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών(5), όπως τροποποιήθηκε τελευταία από τον κανονισμό (ΕΚ) αριθ. 270/2002 της Επιτροπής(6), ο οποίος καθορίζει ένα νέο πρόγραμμα για την παρακολούθηση της τρομώδους νόσου στα αιγοπρόβατα που θα εφαρμοστεί από την 1η Απριλίου 2002. Σύμφωνα με το νέο πρόγραμμα παρακολούθησης, αυξάνονται κατά πολύ οι αριθμοί των ζώων που σφάζονται υγιή και των ζώων που πεθαίνουν στο αγρόκτημα, τα οποία πρέπει να ελέγχονται.

(5) Ο κανονισμός (ΕΚ) αριθ. 999/2001 καταργεί επίσης ορισμένες παρεκκλίσεις από τις απαιτήσεις για τον έλεγχο ορισμένων ομάδων στόχων ζώων, που είχαν αναγνωριστεί παλαιότερα στην Αυστρία και στη Φινλανδία, μετά την επιβεβαίωση της εμφάνισης των πρώτων κρουσμάτων ΣΕΒ σε αυτά τα κράτη μέλη. Η Αυστρία και η Φινλανδία ζήτησαν αύξηση της χρηματοδότησης για την παρακολούθηση της ΣΕΒ που προβλέπεται γι' αυτές στις αποφάσεις 2001/730/ΕΚ και 2001/854/ΕΚ.

(6) Λόγω του διευρυμένου προγράμματος παρακολούθησης της ΣΕΒ που εισάγεται με τον κανονισμό (ΕΚ) αριθ. 999/2001, είναι αναγκαίο να επανεξεταστεί το ανώτατο ποσό για τη χρηματοδοτική συμμετοχή της Κοινότητας σε κάθε πρόγραμμα, όπως ορίζεται στις αποφάσεις 2001/730/ΕΚ και 2001/854/ΕΚ.

(7) Οι εκτιμήσεις για το μέγιστο ποσό της κοινοτικής χρηματοδότησης που θα μπορούσε να χορηγηθεί για κάθε πρόγραμμα, ίσως χρειαστεί να προσαρμοστεί κατά την εφαρμογή των προγραμμάτων ώστε να ληφθούν υπόψη οι τρέχουσες ανάγκες κάθε κράτους μέλους. Η επανεξέταση αυτή θα πρέπει ωστόσο να γίνει χωρίς να αυξηθεί το συνολικό ποσό της συμμετοχής της Κοινότητας.

(8) Η ηλεκτρονική μηνιαία έκθεση σχετικά με την πρόοδο των προγραμμάτων και το κόστος όπως ορίζεται στο παράρτημα της απόφασης 2001/854/ΕΚ πρέπει να προσαρμοστεί ώστε να ανταποκρίνεται στις τελευταίες τροποποιήσεις που επέφερε στο παράρτημα ΙΙΙ του κανονισμού (ΕΚ) αριθ. 999/2001 ο κανονισμός (ΕΚ) αριθ. 270/2002, με τον οποίο καταργείται η παρέκκλιση σχετικά με τη δειγματοληψία, που είχε προηγουμένως αναγνωριστεί στα κράτη μέλη με μικρό πληθυσμό αιγοπροβάτων.

(9) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΑΠΟΦΑΣΙΖΕΙ:

Άρθρο 1

Το παράρτημα της απόφασης 2001/730/ΕΚ τροποποιείται όπως ορίζεται στο παράρτημα Ι της παρούσας απόφασης.

Άρθρο 2

Η απόφαση 2001/854/ΕΚ τροποποιείται ως εξής:

1. Στο άρθρο 1 παράγραφος 2 η φράση "4850000 ευρώ" αντικαθίσταται από τη φράση "4887000 ευρώ".

2. Στο άρθρο 2 παράγραφος 2 η φράση "2860000 ευρώ" αντικαθίσταται από τη φράση "2892000 ευρώ".

3. Στο άρθρο 3 παράγραφος 2 η φράση "20710000 ευρώ" αντικαθίσταται από τη φράση "21077000 ευρώ".

4. Στο άρθρο 4 παράγραφος 2 η φράση "1300000 ευρώ" αντικαθίσταται από τη φράση "1851000 ευρώ".

5. Στο άρθρο 5 παράγραφος 2 η φράση "10700000 ευρώ" αντικαθίσταται από τη φράση "11240000 ευρώ".

6. Στο άρθρο 6 παράγραφος 2 η φράση "34900000 ευρώ" αντικαθίσταται από τη φράση "35361000 ευρώ".

7. Στο άρθρο 7 παράγραφος 2 η φράση "10630000 ευρώ" αντικαθίσταται από τη φράση "11136000 ευρώ".

8. Στο άρθρο 8 παράγραφος 2 η φράση "10850000 ευρώ" αντικαθίσταται από τη φράση "11379000 ευρώ".

9. Στο άρθρο 10 παράγραφος 2 η φράση "5800000 ευρώ" αντικαθίσταται από τη φράση "6104000 ευρώ".

10. Στο άρθρο 11 παράγραφος 2 η φράση "1640000 ευρώ" αντικαθίσταται από τη φράση "3325000 ευρώ".

11. Στο άρθρο 12 παράγραφος 2 η φράση "2750000 ευρώ" αντικαθίσταται από τη φράση "2874000 ευρώ".

12. Στο άρθρο 13 παράγραφος 2 η φράση "500000 ευρώ" αντικαθίσταται από τη φράση "1329000 ευρώ".

13. Στο άρθρο 14 παράγραφος 2 η φράση "600000 ευρώ" αντικαθίσταται από τη φράση "651000 ευρώ".

14. Στο άρθρο 15 παράγραφος 2 η φράση "5560000 ευρώ" αντικαθίσταται από τη φράση "6100000 ευρώ".

15. Το άρθρο 16 αντικαθίσταται από το εξής: "Άρθρο 16

Η χρηματοδοτική συμμετοχή της Κοινότητας για τα προγράμματα που έχουν εγκριθεί στα άρθρα 1 έως 15 ανέρχεται στο 100 % των δαπανών (χωρίς ΦΠΑ) για τα σύνολα υλικών δοκιμής (test-kits), μέχρι του μέγιστου ποσού των 15 ευρώ ανά σύνολο δοκιμής για τις δοκιμές που πραγματοποιούνται

- μεταξύ της 1ης Ιανουαρίου και της 31ης Μαρτίου 2002 στα ζώα τα οποία αναφέρονται στο παράρτημα ΙΙΙ κεφάλαιο Α μέρος Ι, σημεία 2, 3 και 4 και μέρος ΙΙ, σημεία 2, 3 και 4 του κανονισμού (ΕΚ) αριθ. 999/2001,

- μεταξύ της 1ης Απριλίου και της 31ης Δεκεμβρίου 2002 στα ζώα τα οποία αναφέρονται στο παράρτημα ΙΙΙ κεφάλαιο Α μέρος Ι, σημεία 2, 3 και 4 και μέρος ΙΙ, σημεία 2 και 3 του κανονισμού (ΕΚ) αριθ. 999/2001,

και μέχρι των μέγιστων ποσών που καθορίζονται στην παρούσα απόφαση χωριστά για κάθε πρόγραμμα."

16. Στο άρθρο 17, η υπάρχουσα μη αριθμημένη παράγραφος γίνεται παράγραφος 1 και προστίθεται η ακόλουθη παράγραφος 2: "2. Τα μέγιστα ποσά της χρηματοδοτικής συμμετοχής της Κοινότητας για κάθε πρόγραμμα παρακολούθησης είναι δυνατόν να αναθεωρηθούν με βάση τις εκθέσεις που αναφέρονται στην παράγραφο 1 στοιχεία β) και γ). Ωστόσο, το σύνολο της συμμετοχής της Κοινότητας δεν θα υπερβεί τα 120556000 ευρώ."

17. Tο παράρτημα τροποποιείται όπως ορίζεται στο παράρτημα ΙΙ της παρούσας απόφασης.

Άρθρο 3

Η παρούσα απόφαση εφαρμόζεται από την 1η Απριλίου 2002.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 27 Μαρτίου 2002.

Για την Επιτροπή

David Byrne

Μέλος της Επιτροπής

(1) ΕΕ L 224 της 18.9.1990, σ. 19.

(2) ΕΕ L 203 της 28.7.2001, σ. 16.

(3) ΕΕ L 274 της 17.10.2001, σ. 20.

(4) ΕΕ L 318 της 4.12.2001, σ. 54.

(5) ΕΕ L 147 της 31.5.2001, σ. 1.

(6) ΕΕ L 45 της 15.2.2002, σ. 4.

ΠΑΡΑΡΤΗΜΑ I

Το παράρτημα της απόφασης 2001/730/ΕΚ αντικαθίσταται από το ακόλουθο:

"ΠΑΡΑΡΤΗΜΑ

Κατάλογος προγραμμάτων παρακολούθησης ΜΣΕ

Μέγιστο ποσό της χρηματοδοτικής συμμετοχής της Κοινότητας

>ΘΕΣΗ ΠΙΝΑΚΑ>"

ΠΑΡΑΡΤΗΜΑ II

Το παράρτημα της απόφασης 2001/854/ΕΚ αντικαθίσταται από το ακόλουθο:

"ΠΑΡΑΡΤΗΜΑ

>PIC FILE= "L_2002084EL.006803.TIF">"